Plaasstories – oor wie en wat?Plaasstories | Page 2
Posted on October 29, 2013 by Dalene de Bruyn Joubert
Tania werk kliphard aan die eboek en nuwe interaktiewe pdf wat vroeg November deurgaan na On The Dot vir verspreiding.
Posted on August 2, 2013 by Dalene de Bruyn Joubert
Ek staan voor die kombuisvenster. Dis die windoog waardeur Ma meeste van die tyd die wêreld bespied het. Ek kyk saam en sien toe op die ou end meer as wat sy kon sien. Ek sien mos verby haar tyd. Maar die windoog weet nog meer as ek, want wat weet ek? Ek's net nog 'n rooi granaat vas aan my storieboom vir hoeveel seisoene. En ek breek my oop en laat spat bietjie-vir-bietjie van die pittighede .
Musieksterre wat van ver skyn
Posted on July 24, 2013 by Dalene de Bruyn Joubert
In "Plaasstories" skryf ek, Dantjie, oor musieksterre wat van ver skyn: John Denver en Neil Diamond. Boet het hulle hier aangebring van oorsee op sy langspeelplate. John Denver se woorde moes bly soos hulle is, maar maar van die diamantsanger se woorde moes ek verander om by my storie te pas.
He left a statued pile of tales and pride …
And the stories were shaped with his dreams
topped with beautiful true ordeals and funny schemes
and all children who gathered 'round this life-fountain
and touched it with their laughter, found it was good …
those words became his epitaph
Groot mannetjie in watse slagyster?
Posted on July 12, 2013 by Dalene de Bruyn Joubert
Het jy al 'n man in 'n slagyster gevang? Dis nie die slaggate wat party vir jou op jou pad grawe nie. Dis 'n regte tieryster met kake. En hoe beland enigiemand in so 'n verknorsing? Wel, deur nie te kyk waar hy loop nie. Kyk jy en ek altyd waar ons trap?
Kaalkop die waarheid
Posted on June 21, 2013 by Dalene de Bruyn Joubert
Die dag toe pa se hare als uitgeval dat hy soos Kojak op 'ie TV gelyk het, daai dag het ek besef mens moet als in hier'ie lewe doen om jou hande uit jou hare te hou. Want dis waar die tragedie vandaan gekom het, van Pa se hande af. Gifhande, want hy't voor dit met gif gewerk. Maar nietemin, daarna kon hy nes Kojak 'n paar mense kaalkop die waarheid vertel het. Maar dit vat guts ok nog daarby. Kaalkop is nie genoeg nie. En of Pa dit gehad het, was 'n anner storie. Toe sit hy maar weer sy hoed op. Tot innie kerk. En dis nou 'n plek waar ek geleer het mens oopkop moet ingaan.